
20 Δεκεμβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 4496 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Χρήση εισοδήματος συμφόρησης από την εκχώ¬ 
ρηση δικαιωμάτων πρόσβασης στις διεθνείς δια¬ 
συνδέσεις της χώρας για το έτος 2018. 

2 Τροποποίηση εγχειρίδιου ρευματοκλοπών του 
κώδικα διαχείρισης του ΕΔΔΗΕ. 

3 Τροποποίηση της υπ' αριθμ. 237/2017 απόφασης 
ΡΑΕ (ΦΕΚ Β' 1946/7.6.2017). 


ΑΠΟΦΑΣΕΙΣ 

Αριθμ. απόφ. 1023/2017 (1) 

Χρήση εισοδήματος συμφόρησης από την εκχώ¬ 
ρηση δικαιωμάτων πρόσβασης στις διεθνείς δια¬ 
συνδέσεις της χώρας για το έτος 2018 . 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(συνεδρίαση 30 Νοεμβρίου 2017) 

Λαμβάνοντας υπόψη: 

1. Τον. 4001/2011 (ΦΕΚ ΑΊ 79/22.8.2011), εφεξής «Νό¬ 
μος», όπως ισχύει. 

2. Τις διατάξεις του άρθρου 16 του Κανονισμού 
714/2009 του Ευρωπαϊκού Κοινοβουλίου εφεξής «Κα¬ 
νονισμός» και το Παράρτημα με τις Κατευθυντήριες 
Γραμμές για τη Διαχείριση της Συμφόρησης των Δια¬ 
συνδέσεων (ΘοηρθΒΐίοπ Μ3Π39θΐτΐθηΐ ΟυίάθΙίπθ5). 

3. Τον Κώδικα Διαχείρισης του Ελληνικού Συστήμα¬ 
τος Μεταφοράς Ηλεκτρικής Ενέργειας, (ΦΕΚ Β' 103/ 
31.1.2012) εφεξής «ΚΔΕΣΜΗΕ», και ειδικότερα τις διατά¬ 
ξεις του άρθρου 178, όπως ισχύει. 

4. Την υπ'αριθμ. 340/2014 απόφαση ΡΑΕ «Μεθοδολο¬ 
γία υπολογισμού Απαιτούμενου Εσόδου του Διαχειρι¬ 
στή του Ελληνικού Συστήματος Μεταφοράς Ηλεκτρικής 
Ενέργειας» (ΦΕΚ Β' 1778/30.6.2014), όπως τροποποιήθη¬ 
κε με την υπ' αριθμ. 253/2015 (ΦΕΚ Β' 1965/11.9.2015) 
απόφαση ΡΑΕ, και ισχύει. 

5. Το υπ'αριθμ. πρωτ. ΡΑΕ 1-198814/15.9.2015 έγγρα¬ 
φό της ΑΔΜΗΕ Α.Ε., όπου δίνονται στοιχεία αναφορικά 
με το προϋπολογισθέν κόστος του έργου Διασύνδεσης 
Ελλάδας - Βουλγαρίας (Νέα Σάντα - Μβιίϊϊβ). 


δ.Την υπ'αριθμ. 425/2015 απόφαση ΡΑΕ «Χρήση των 
εσόδων της ΑΔΜΗΕ Α.Ε. από την εκχώρηση δικαιωμά¬ 
των πρόσβασης στις διασυνδέσεις της χώρας για το έτος 
2016», με την οποία αποφασίστηκε ο καθορισμός του 
ανώτατου ποσού των € 61.000.000 το οποίο θα πρέπει 
να λαμβάνει υπόψη της η ΡΑΕ κατά την έγκριση του 
Απαιτούμενου Εσόδου ΕΣΜΗΕ (ΦΕΚ Β' 2559/26.11.2015). 

7. Το υπ'αριθμ. πρωτ. ΡΑΕ Γ226703/28.9.2017 έγγραφο 
της ΑΔΜΗΕ Α.Ε. με θέμα «Χρήση εισοδήματος συμφό¬ 
ρησης από την εκχώρηση δικαιωμάτων πρόσβασης στις 
διεθνείς διασυνδέσεις της χώρας». 

8. Το εγκεκριμένο Δεκαετές Πρόγραμμα Ανάπτυξης, 
εφεξής «ΔΠΑ», του Ελληνικού Συστήματος Μεταφοράς 
Ηλεκτρικής Ενέργειας (ΕΣΜΗΕ), περιόδου 2017-2026 
(ΦΕΚ Β' 2534/17.8.2016). 

9. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπο¬ 
λογισμού. 

Σκέφθηκε ως εξής: 

Επειδή, βάσει της παρ. 6 του άρθρου 16 του Κανονι¬ 
σμού 714/2009: 

«Τυχόν έσοδα από τον επιμερισμό διασύνδεσης χρη¬ 
σιμοποιούνται για τους ακόλουθους σκοπούς: 

ί. για να εξασφαλίζεται η πραγματική διαθεσιμότητα 
της κατανεμημένης δυναμικότητας ή/και 

Μ. για να διατηρούνται ή να αυξάνονται οι δυνατότητες 
διασύνδεσης μέσω επενδύσεων στο δίκτυο, ιδίως με νέες 
γραμμές διασύνδεσης, 

Εάν τα έσοδα δεν μπορούν να χρησιμοποιηθούν απο¬ 
τελεσματικά για τους σκοπούς των στοιχείων ί ή/και ίί 
του πρώτου εδαφίου, μπορούν να χρησιμοποιούνται, 
υπό την επιφύλαξη έγκρισης από τις ρυθμιστικές αρχές 
των οικείων κρατών μελών, μέχρις ανωτάτου ποσού που 
καθορίζεται από τις εν λόγω αρχές, ως έσοδα τα οποία 
πρέπει να λαμβάνουν υπόψη τους οι ρυθμιστικές αρχές 
όταν εγκρίνουν τη μεθοδολογία για τον υπολογισμό των 
τιμολογίων για το δίκτυο ή/και τον καθορισμό τιμολο¬ 
γίων δικτύου. 

Το υπόλοιπο των εσόδων εγγράφεται σε χωριστή 
γραμμή εσωτερικού λογαριασμού μέχρις ότου μπορέσει 
να χρησιμοποιηθεί για τους σκοπούς των στοιχείων ί ή/ 
και ϋ του πρώτου εδαφίου. Ο Οργανισμός ενημερώνεται 
για την έγκριση της ρυθμιστικής αρχής που αναφέρεται 
στο δεύτερο εδάφιο.» 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'4496/20.12.2017 


Επειδή, στις παρ. 2 και 4 του άρθρου 178 του ΚΔΕΣ- 
ΜΗΕ, προβλέπεται ότι: 

«2. Στο Λογαριασμό Λ-ΙΓ για την Κατανομή της Ικανό¬ 
τητας Μεταφοράς των Διασυνδέσεων εγγράφονται ως 
έσοδα το τίμημα που καταβάλλουν Συμμετέχοντες για τη 
δέσμευση ικανότητας μεταφοράς για τις διασυνδέσεις, 

4. Μετά το τέλος κάθε ημερολογιακού έτους, ο Δια¬ 
χειριστής του Συστήματος μεταφέρει το συνολικό ποσό 
που έχει συγκεντρωθεί στο Λογαριασμό Λ-ΙΓ για την Κα¬ 
τανομή της Ικανότητας Μεταφοράς των Διασυνδέσεων 
κατά το υπόψη ημερολογιακό έτος και το εγγράφει ως 
έσοδο σε Λογαριασμό Ειδικού Αποθεματικού το οποίο 
διατίθεται αποκλειστικά για τους σκοπούς που καθορί¬ 
ζονται στις διατάξεις του Κανονισμού (ΕΚ) σχετικά με τις 
διασυνοριακές ανταλλαγές ηλεκτρικής ενεργείας, όπως 
αυτές εκάστοτε ισχύουν.» 

Επειδή, η ΑΔΜΗΕ Α.Ε. με την από 28.9.2017 επιστολή 
της (σχετικό 7) αιτείται τον καθορισμό της χρήσης των 
εσόδων από την εκχώρηση δικαιωμάτων πρόσβασης 
στις διεθνείς διασυνδέσεις της χώρας. Συγκεκριμένα, 
η ΑΔΜΗΕ Α.Ε. ενημερώνει για τη συγκέντρωση ποσού 
ύψους € 35.624.207,87, ως έσοδό από την εκχώρηση 
δικαιωμάτων πρόσβασης στις διεθνείς διασυνδέσεις 
της χώρας, αθροιστικά για το δεύτερο εξάμηνο του 
2016 (€ 18.467.146,02) και το πρώτο εξάμηνο του 2017 
(€ 17.157.061,85), και εισηγείται: 

ϋ. Τη διάθεση ποσού € 30.883.111,85 για τη μείωση 
του Απαιτούμενου Εσόδου του ΕΣΜΗΕ για το έτος 2018, 
σύμφωνα με τις προβλέψεις της παρ. 6 του άρθρου 16 
του Κανονισμού 714/2009, μετά και την αφαίρεση ποσού 
241.096,02, που αφορά στο κόστος για τη διεξαγωγή των 
δημοπρασιών από τα γραφεία ϋΑΟ και 5ΕΕ ΈΑΟ κατά την 
ίδια χρονική περίοδο (δεύτερο εξάμηνο 2016 και πρώτο 
εξάμηνο 2017). 

ίίί.Την εγγραφή του υπόλοιπου ποσού, ήτοι €4.500.000, 
σε εσωτερικό λογαριασμό της ΑΔΜΗΕ Α.Ε., σύμφωνα 
με τα προβλεπόμενα στον Κανονισμό, προκειμένου να 
χρησιμοποιηθεί μελλοντικά για την κατασκευή της νέας 
διασυνδετικής γραμμής μεταξύ Ελλάδας και Βουλγαρίας 
(εναέρια γραμμή μεταφοράς 400 Κν Νέα Σάντα - Μθπϊϊβ). 

Επειδή, στο εγκεκριμένο ΔΠΑ του ΕΣΜΗΕ 2017-2026 
(σχετικό 8), προβλέπεται η κατασκευή της νέας διασυν- 
δετικής γραμμής μεταφοράς μεταξύ Ελλάδος και Βουλ¬ 
γαρίας (εναέρια γραμμή μεταφοράς 400 Κν Νέα Σάντα - 
Μ3Πΐ5θ), με εκτιμώμενο κόστος κατασκευής € 8,4 εκ. στο 
σύνολο της δεκαετίας 2017-2026. 

Επειδή, η ΑΔΜΗΕ Α.Ε. στα στοιχεία που είχε υποβάλει 
το 2015 με το υπ'αριθμ. πρωτ. ΡΑΕ I- 198814/15.9.2015 
έγγραφό της (σχετικό 5), προϋπολόγιζε το κόστος για 
το έργο της νέας διασυνδετικής γραμμής μεταφοράς 
μεταξύ Ελλάδας και Βουλγαρίας στα € 9.000.000, συ¬ 
μπεριλαμβανομένου του κόστους των μελετών. Στο εν 
λόγω έγγραφο ο Διαχειριστής δήλωνε ότι αφενός το 
εν λόγω έργο έχει συμπεριληφθεί στον κατάλογο των 
έργων κοινού ενδιαφέροντος (ΡΟ) και αφετέρου ότι το 
προϋπολογισθέν κόστος κάποιων εκ των σχετικών με το 
έργο μελετών θα συγχρηματοδοτηθεί κατά το ήμισυ από 
τον ευρωπαϊκό χρηματοδοτικό μηχανισμό «Συνδέοντας 
την Ευρώπη» (Οοηηθςΐίπρ Ευτορθ Ρ3είΙίΐγ). 


Επειδή, σύμφωνα με το εγκεκριμένο ΔΠΑ (σχετικό 8), η 
κατασκευή του έργου προβλέπεται να ξεκινήσει το 2020, 
με εκτιμώμενο έτος ηλέκτρισης το έτος 2021. 

Επειδή, η ΡΑΕ με την υπ'αριθμ. 425/2015 απόφαση 
της (σχετικό 6), έχει αποφασίσει για την εγγραφή ποσού 
€ 4.500.000 σε εσωτερικό λογαριασμό της ΑΔΜΗΕ Α.Ε., 
προκειμένου να χρησιμοποιηθεί για την κάλυψη μέρους 
του κόστους κατά το προκαταρκτικό στάδιο υλοποίησης 
της νέας διασυνδετικής γραμμής Ελλάδας - Βουλγαρίας, 
ποσό που αποτελεί το ήμισυ από το συνολικά προϋπολο- 
γιζόμενο κόστος, βάσει των διαθέσιμων στοιχείων (σχε¬ 
τικά 5 και 8). Πέραν του ποσού αυτού και δεδομένου ότι 
η κατασκευή του έργου πρόκειται να ξεκινήσει εντός του 
2020, δεν κρίνεται εύλογο να δεσμευτεί πρόσθετο ποσό 
€4.500.000, ώστε να καλυφθεί στο σύνολό του το κόστος 
για το εν λόγω έργο, η έναρξη εργασιών του οποίου προ- 
βλέπεται εντός του 2020. 

Επειδή, βάσει όλων των ανωτέρω στοιχείων και εκτι¬ 
μήσεων, κρίνεται σκόπιμο το συνολικό ποσό των εσόδων 
του Διαχειριστή από την εκχώρηση δικαιωμάτων πρό¬ 
σβασης, ήτοι € 35.624.207,87, να χρησιμοποιηθεί για τη 
μείωση του Απαιτούμενου Εσόδου του ΕΣΜΗΕ για το 
έτος 2018. Ο συνυπολογισμός του ποσού 241.096,02, 
που αφορά στο κόστος για τη διεξαγωγή των δημο¬ 
πρασιών από τα γραφεία ϋΑΟ και 5ΕΕ ΈΑΟ προβλέπεται 
να γίνει στο πλαίσιο υπολογισμού του Απαιτούμενου 
Εσόδου ΕΣΜΗΕ για το 2018, σύμφωνα με την υπ'αριθμ. 
253/2015 απόφαση ΡΑΕ, αποφασίζει: 

Την έγκριση χρήσης ποσού € 35.624.207,87 από το 
Λογαριασμό Ειδικού Αποθεματικού (Κατανομή της Ικα¬ 
νότητας Μεταφοράς των Διασυνδέσεων βάσει του άρ¬ 
θρου 178 του ΚΔΕΣΜΗΕ) που διατηρεί η ΑΔΜΗΕ Α.Ε., 
για τη μείωση του Απαιτούμενου Εσόδου του ΕΣΜΗΕ 
για το έτος 2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Νοεμβρίου 2017 

Ο Πρόεδρος 

ΝΙΚΟΛΑΟΣ ΜΠΟΥΛΑΞΗΣ 


Αριθμ. απόφ. 1019/2017 (2) 

Τροποποίηση εγχειρίδιου ρευματοκλοπών του 
κώδικα διαχείρισης του ΕΔΔΗΕ. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(συνεδρίαση 30 Νοεμβρίου 2017) 

Λαμβάνοντας υπόψη: 

1. Τις διατάξεις του ν. 4001/2011 «Για τη λειτουργία 
Ενεργειακών Αγορών Ηλεκτρισμού και Φυσικού Αερίου, 
για Έρευνα, Παραγωγή και δίκτυα μεταφοράς Υδρογο¬ 
νανθράκων και άλλες ρυθμίσεις», ΦΕΚ Α' 179/22.8.2011, 
όπως ισχύει, και ιδίως το άρθρο 128. 

2. Τις διατάξεις του Κώδικα Διαχείρισης του ΕΔΔΗΕ 
(ΦΕΚ Β' 78/20.1.2017), όπως ισχύει, και ιδίως το άρθρο 
95 και το άρθρο 138. 







Τεύχος Β' 4496/20.12.2017 

3. Την υπ' αριθμ. 236/2017 απόφαση της ΡΑΕ (ΦΕΚ 
Β' 1871/30.5.2017) με θέμα «Εγχειρίδιο Ρευματοκλο- 
πών σε εφαρμογή της παραγράφου 23 του άρθρου 95 
του Κώδικα Διαχείρισης Δικτύου Διανομής Ηλεκτρικής 
Ενέργειας». 

4. Το υπ' αριθμ. ΡΑΕ/Ι-223808/10.7.2017 έγγραφο 
ΔΕΔΔΗΕ Α.Ε. με θέμα «Εφαρμογή διατάξεων ΚΔΔ και 
Εγχειριδίου για τις ρευματοκλοπές». 

5. Το υπ'αριθμ. 0-69205/10.10.2017 έγγραφο ΡΑΕ με 
θέμα «Εφαρμογή διατάξεων Κώδικα Διαχείρισης του 
ΕΔΔΗΕ και Εγχειριδίου Ρευματοκλοπών». 

6. Το γεγονός ότι από τις διατάξεις τις παρούσας δεν 
προκαλείται δαπάνη σε βάρος του Κρατικού Προϋπο¬ 
λογισμού. 

Σκέφτηκε ως εξής: 

Επειδή, στο άρθρο 95 του Κώδικα Διαχείρισης του 
ΕΔΔΗΕ (εφεξής «Κώδικας») ρυθμίζονται γενικό πλαί¬ 
σιο και κατευθύνσεις σχετικά με το ζήτημα των ρευ¬ 
ματοκλοπών. Ειδικότερα ρυθμίζονται θέματα όπως η 
είσπραξη και η διάθεση των καταλογιζόμενων ποσών 
λόγω ρευματοκλοπής, τα δικαιώματα και οι υποχρεώσεις 
του Διαχειριστή και των καταναλωτών, ο καθορισμός 
βασικών αρχών και κανόνων που πρέπει να διέπουν τις 
διαδικασίες διερεύνησης και διαπίστωσης ρευματοκλο¬ 
πών προς διασφάλιση της αντικειμενικότητας και της 
ίσης μεταχείρισης. Περαιτέρω ορίζεται ότι οι λεπτομέ¬ 
ρειες εφαρμογής και κάθε άλλο αναγκαίο θέμα για την 
εφαρμογή των διατάξεων του άρθρου 95 καθορίζονται 
αφενός με το Εγχειρίδιο Ρευματοκλοπών αφετέρου με 
λοιπές αποφάσεις της ΡΑΕ, σύμφωνα με τα ειδικότερα 
οριζόμενα στο άρθρο αυτό. 

Επειδή με την 236/2017 απόφαση ΡΑΕ εκδόθηκε Εγ¬ 
χειρίδιο Ρευματοκλοπών του Κώδικα, κατά τα οριζόμενα 
στο άρθρο 95 παράγραφος 23 αυτού. 

Επειδή σύμφωνα με το άρθρο 95 παράγραφος 5 του 
Κώδικα ορίζεται ότι «Λεπτομέρειες για τη διεξαγωγή αυ¬ 
τοψιών και ελέγχων για τη διαπίστωση ρευματοκλοπών, 
καθώς επίσης και για τυχόν παράσταση ανεξάρτητου 
φορέα κατά τη διενέργειά τους, προς διευκόλυνση και 
ενίσχυση της αντικειμενικότητας της διαδικασίας ελέγ¬ 
χου, καθορίζονται με το Εγχειρίδιο Ρευματοκλοπών». 

Επειδή στο Εγχειρίδιο Ρευματοκλοπών που εκδόθηκε 
με την 236/2017 απόφαση ΡΑΕ προβλέπονται σχετικά με 
την παράσταση ανεξάρτητου φορέα κατά τη διενέργεια 
αυτοψιών και ελέγχων τα ακόλουθα: 

Άρθρο 5, παρ.1 .β: «1. Οι ενέργειες και οι χειρισμοί του 
Διαχειριστή του Δικτύου κατά τη διαδικασία διαπίστω¬ 
σης των ρευματοκλοπών υπακούουν στις ακόλουθες 
γενικές αρχές: 

(Α) [...] 

(Β) Διαφάνεια των ενεργειών. Επιτυγχάνεται με την 
αποτύπωση των ευρημάτων και τη λήψη φωτογραφιών, 
καθώς και την πρόνοια για την αναζήτηση, την ενημέρω¬ 
ση και φυσική παρουσία του καταναλωτή ή εκπροσώπου 
του (εφόσον αυτός παρευρίσκεται στο ακίνητο) πριν την 
έναρξη του ελέγχου καθώς και πριν από οποιαδήποτε 
επέμβαση προς άρση της ρευματοκλοπής (παρέμβαση 
στην μετρητική διάταξη ή αντικατάστασή της), την έγ¬ 
γραφη ενημέρωση του καταναλωτή στη συνέχεια και την 


συλλογή και φύλαξη όλων των αποδεικτικών στοιχείων. 
Επίσης με την παρουσία, κατά τη διάρκεια του ελέγχου, 
εκπροσώπου ανεξάρτητου φορέα που καθορίζεται 
σύμφωνα με τις διατάξεις του Κώδικα Διαχείρισης του 
Δικτύου. 

(Γ) [...]» 

Άρθρο 6, παρ.2: «2.0 έλεγχος διενεργείται από τεχνικό 
συνεργείο του ΔΕΔΔΗΕ στο οποίο συμμετέχουν κατ'ελά- 
χιστον δύο άτομα (έμπειροι σε θέματα παροχών τεχνικοί), 
τα οποία φέρουν υπηρεσιακές ταυτότητες.Το συνεργείο 
του ΔΕΔΔΗΕ συνοδεύεται από εκπρόσωπο του ανεξάρτη¬ 
του φορέα που καθορίζεται σύμφωνα με τις διατάξεις του 
Κώδικα Διαχείρισης Δικτύου, στον οποίο δεν γνωστοποι¬ 
ούνται εκ των προτέρων τα στοιχεία της εγκατάστασης 
που πρόκειται να ελεγχθεί και του χρήστη αυτής.» 

Επειδή από τα παραπάνω προκύπτουν τα ακόλουθα: 

α) Σύμφωνα με τον Κώδικα, η παράσταση ανεξάρτη¬ 
του φορέα δεν αποτελεί προϋπόθεση για τη διενέργεια 
αυτοψιών και ελέγχων για εντοπισμό ρευματοκλοπών 
από συνεργεία του Διαχειριστή Δικτύου. Σε περίπτωση 
τυχόν παράστασής του, σχετικές λεπτομέρειες εφαρ¬ 
μογής προβλέπεται να καθορίζονται με το Εγχειρίδιο 
Ρευματοκλοπών. 

β) Στο Εγχειρίδιο Ρευματοκλοπών δεν καθορίζονται 
λεπτομέρειες για την ενεργοποίηση στην πράξη της πρό¬ 
βλεψης του Κώδικα για τυχόν παράσταση εκπροσώπου 
ανεξάρτητου φορέα κατά τη διενέργεια ελέγχων για ρευ¬ 
ματοκλοπές από συνεργεία του Διαχειριστή Δικτύου. 
Καθορίζονται μόνο στοιχειώδεις κανόνες επικοινωνίας 
που στόχο έχουν στη διατήρηση του πλεονεκτήματος 
του αιφνιδιαστικού ελέγχου. Οι διατάξεις δε του Εγχει¬ 
ριδίου παραπέμπουν στον Κώδικα για τον καθορισμό, 
κατ' αρχάς, του ανεξάρτητου φορέα. 

Επειδή, βάσει των ανωτέρω, κρίνεται ότι οι προβλέψεις 
του Εγχειριδίου για συνοδεία/παρουσία εκπροσώπου 
ανεξάρτητου φορέα ενδέχεται να δημιουργούν κώλυμα 
στη διενέργεια αυτοψιών και ελέγχων για ρευματοκλο¬ 
πές, όσο δεν έχει καθοριστεί ο εν λόγω ανεξάρτητος 
φορέας. Είναι προφανές ωστόσο από τα παραπάνω ότι 
κάτι τέτοιο δεν εξυπηρετεί τον σκοπό των σχετικών ρυθ¬ 
μίσεων του Κώδικα. 

Επειδή για τον καθορισμό του ανεξάρτητου φορέα 
ίσως απαιτηθεί επιπλέον και νομοθετική ρύθμιση. 

Επειδή η αρίθμηση των παραγράφων του άρθρου 6 
του Εγχειριδίου είναι εκ παραδρομής μη συνεχής. 

Επειδή βάσει των ανωτέρω, η ΡΑΕ κρίνει αναγκαία 
την τροποποίηση του Εγχειριδίου Ρευματοκλοπών που 
εκδόθηκε με την απόφαση ΡΑΕ 236/2017, αποφασίζει: 

1. Στο πλαίσιο των αρμοδιοτήτων της σύμφωνα με 
την παράγραφο 23 του άρθρου 95 του Κώδικα Διαχεί¬ 
ρισης Δικτύου Διανομής Ηλεκτρικής Ενέργειας, για την 
τροποποίηση του Εγχειριδίου Ρευματοκλοπών (ΦΕΚ 
Β' 1871/30.5.2017), ως ακολούθως: 

(α) Το τελευταίο εδάφιο της περίπτωσης (Β), της πα¬ 
ραγράφου 1 του άρθρου 5, αντικαθίσταται με το εντός 
εισαγωγικών κείμενο που ακολουθεί: 

«Επίσης με τυχόν παρουσία, κατά τη διάρκεια του ελέγ¬ 
χου, εκπροσώπου ανεξάρτητου φορέα, εφόσον αυτός 
έχει καθοριστεί σύμφωνα με τις κείμενες διατάξεις.» 

(β) Το τελευταίο εδάφιο της παραγράφου 2 του άρ¬ 
θρου 6 αντικαθίσταται με το εντός εισαγωγικών κείμενο 
που ακολουθεί: 

«Στον εκπρόσωπο του ανεξάρτητου φορέα που τυχόν 
παρίσταται κατά τον έλεγχο σύμφωνα με το άρθρο 5 του 
παρόντος δεν γνωστοποιούνται εκ των προτέρων τα 
στοιχεία της εγκατάστασης που πρόκειται να ελεγχθεί 
ή του χρήστη αυτής.» 

(γ) Οι παράγραφοι 4 και 5 του άρθρου 6 αναριθμούνται 
σε 3 και 4 αντιστοίχως. 

2. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Νοεμβρίου 2017 

Ο Πρόεδρος 

ΝΙΚΟΛΑΟΣ ΜΠΟΥΛΑΞΗΣ 


Αριθμ. απόφ. 1020/2017 (3) 

Τροποποίηση της υπ'αριθμ. 237/2017 απόφα¬ 
σης ΡΑΕ (ΦΕΚ Β' 1946/7.6.2017). 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(συνεδρίαση 30 Νοεμβρίου 2017) 

Λαμβάνοντας υπόψη: 

1. Τις διατάξεις του ν. 4001/2011 «Για τη λειτουργία 
Ενεργειακών Αγορών Ηλεκτρισμού και Φυσικού Αερίου, 
για Έρευνα, Παραγωγή και δίκτυα μεταφοράς Υδρογο¬ 
νανθράκων και άλλες ρυθμίσεις», ΦΕΚ Α' 179/22.8.2011, 
όπως ισχύει, και ιδίως το άρθρο 128. 

2. Τις διατάξεις του Κώδικα Διαχείρισης του ΕΔΔΗΕ 
(ΦΕΚ Β' 78/20.1.2017), όπως ισχύει, και ιδίως το άρθρο 
95 και το άρθρο 138 παράγραφος 5. 

3. Την υπ' αριθμ. 236/2017 απόφαση της ΡΑΕ (ΦΕΚ 
Β' 1871/30.5.2017) με θέμα «Εγχειρίδιο Ρευματοκλο- 
πών σε εφαρμογή της παραγράφου 23 του άρθρου 95 
του Κώδικα Διαχείρισης Δικτύου Διανομής Ηλεκτρικής 
Ενέργειας». 

4. Την υπ' αριθμ. 237/2017 απόφαση της ΡΑΕ (ΦΕΚ 
Β' 1946/7.6.2017). 

5. Το υπ'αριθμ. ΓρΔ/2074/13.7.2017 έγγραφο ΔΕΗ Α.Ε. 
με θέμα «Εφαρμογή των προβλεπόμενων στον Κώδικα 
Διαχείρισης του ΕΔΔΗΕ αναφορικά με τις ρευματοκλο- 
πές» (ΡΑΕ/Ι- 223981/13.7.2017. 

6. Το υπ'αριθμ. 0-69635/31.10.2017 έγγραφο ΡΑΕ προς 
ΔΕΗ Α.Ε. με θέμα «Εφαρμογή των προβλεπόμενων στον 
Κώδικα Διαχείρισης του ΕΔΔΗΕ αναφορικά με τις ρευ- 
ματο κλοπές». 

7. Τις διατάξεις του ν. 4067/2012 (ΦΕΚΑ' 79/2012) και 
ειδικότερα το άρθρο 36 του νόμου. 

8. Το υπ' αριθμ. ΓρΔ/6903/1.6.2017 έγγραφο ΔΕΔΔΗΕ 
Α.Ε. με θέμα «Έναρξη ενιαίων υπολογισμών του άρθρου 
97 του Κώδικα Διαχείρισης Δικτύου». 

9. Το γεγονός ότι από τις διατάξεις τις παρούσας δεν 
προκαλείται δαπάνη σε βάρος του Κρατικού Προϋπο¬ 
λογισμού. 


Σκέφτηκε ως εξής: 

Επειδή, με το άρθρο 95 του Κώδικα Διαχείρισης του 
ΕΔΔΗΕ (εφεξής «Κώδικας») ρυθμίζονται γενικό πλαί¬ 
σιο και κατευθύνσεις σχετικά με το ζήτημα των ρευ- 
ματοκλοπών. Ειδικότερα ρυθμίζονται θέματα όπως η 
είσπραξη και η διάθεση των καταλογιζόμενων ποσών 
λόγω ρευματοκλοπής, τα δικαιώματα και οι υποχρεώσεις 
του Διαχειριστή και των καταναλωτών, ο καθορισμός 
βασικών αρχών και κανόνων που πρέπει να διέπουν τις 
διαδικασίες διερεύνησης και διαπίστωσης ρευματοκλο- 
πών προς διασφάλιση της αντικειμενικότητας και της 
ίσης μεταχείρισης. Περαιτέρω ορίζεται ότι οι λεπτομέ¬ 
ρειες εφαρμογής και κάθε άλλο αναγκαίο θέμα για την 
εφαρμογή των διατάξεων του άρθρου 95 καθορίζονται 
αφενός με το Εγχειρίδιο Ρευματοκλοπών αφετέρου με 
λοιπές αποφάσεις της ΡΑΕ, σύμφωνα με τα ειδικότερα 
οριζόμενα στο άρθρο αυτό. 

Επειδή με την 237/2017 απόφαση ΡΑΕ καθορίσθηκαν, 
μεταξύ άλλων, τα ακόλουθα: 

α) Ο επιμερισμός του εσόδου από διαπιστωμένες ρευ- 
ματοκλοπές για τους σκοπούς που περιγράφονται στις 
παραγράφους 17 και 18 του άρθρου 95. 

β) Ο τρόπος υπολογισμού των ποσών που προβλέ- 
πονται σύμφωνα με τη διάταξη του άρθρου 138 παρά¬ 
γραφος 5 του Κώδικα καθώς και κάθε άλλη αναγκαία 
λεπτομέρεια για την εφαρμογή της εν λόγω διάταξης. 

Επειδή με το σχετικό 5 η ΔΕΗ Α.Ε. υπέβαλλε παρατη¬ 
ρήσεις επί ορισμένων ρυθμίσεων της απόφασης ΡΑΕ υπ' 
αριθμ. 237/2017. Η ΡΑΕ εξέτασε τις παρατη ρήσεις αυτές 
και απάντησε στη ΔΕΗ Α.Ε. με το σχετικό 6. 

Επειδή στην απόφαση ΡΑΕ 237/2017 γίνεται εκ παρα¬ 
δρομής αναφορά στην απόφαση ΡΑΕ 1527/2011. Η εν 
λόγω απόφαση, με την οποία καθορίσθηκαν μοναδιαίες 
χρεώσεις ανά κατηγορία καταναλωτών για την κάλυψη 
των δαπανών παροχής Υπηρεσιών Κοινής Ωφέλειας 
(ΥΚΩ), αντικαταστάθηκε με τις διατάξεις του άρθρου 
36 του ν. 4067/2012. Ωστόσο, καθώς οι μοναδιαίες χρε¬ 
ώσεις που θεσπίσθηκαν με το άρθρο 36 του ν. 4067/2012 
ταυτίζονται με τις χρεώσεις που είχαν θεσπισθεί με την 
απόφαση ΡΑΕ 1527/2011, δεν επέρχεται ουσιαστική αλ¬ 
λαγή στην απόφαση ΡΑΕ 237/2017 αναφορικά με τον κα¬ 
θορισμό της σχετικής κλείδας επιμερισμού των εσόδων 
από διαπιστωμένες ρευματοκλοπές. 

Επειδή αναφορικά με τον μηχανισμό απόδοσης ποσών 
από διαπιστωμένες ρευματοκλοπές στον Δεσπόζοντα 
Προμηθευτή σε εφαρμογή του άρθρου 138 παράγραφος 
5 του Κώδικα, οι λεπτομέρειες του οποίου καθορίσθη¬ 
καν με την απόφαση ΡΑΕ 237/2017, η ΡΑΕ, λαμβάνοντας 
υπόψη της το σχετικό σκεπτικό της ως άνω απόφασης 
και τις σχετικές παρατηρήσεις που υπέβαλλε η ΔΕΗ Α.Ε. 
(σχετικό 5), σκέφτηκε περαιτέρω ως ακολούθως: 

α) Όπως προκύπτει από το σκεπτικό της, η ρύθμιση 
που εισήγαγε η απόφαση ΡΑΕ 237/2017 αναφορικά με 
τον ως άνω μηχανισμό βασίστηκε στη θεώρηση ότι η 
ενδεχόμενη ασύμμετρη επιβάρυνση του Δεσπόζοντος 
Προμηθευτή έναντι των λοιπών Εκπροσώπων Φορτίου 
πελατών δικτύου, υπό τις προϋποθέσεις που αναφέρο- 
νται στην ίδια απόφαση, σχετίζεται αποκλειστικά με τη 
χρέωση του Δεσπόζοντος Προμηθευτή για την αγορά 

ενέργειας στη χονδρεμπορική αγορά. Η χρέωση αυτή 
υπολογίζεται βάσει της Οριακής Τιμής Αποκλίσεων και 
είναι ανάλογη της εκκαθαριζόμενης ενέργειας που κα¬ 
ταλογίζεται στον Δεσπόζοντα Προμηθευτή στο πλαίσιο 
της εκκαθάρισης της αγοράς. 

β) Ωστόσο, εκτός των χρεώσεων για την ενέργεια, υφί- 
στανται και λοιπές, μη ρυθμιζόμενες χρεώσεις, οι οποίες 
υπολογίζονται ομοίως βάσει της εκκαθαριζόμενης ενέρ¬ 
γειας που καταλογίζεται στους Εκπροσώπους Φορτίου. 
Στο βαθμό που οι εν λόγω χρεώσεις δεν εκκαθαρίζονται 
στη συνέχεια βάσει της καταμετρούμενης τελικής κα¬ 
τανάλωσης των πελατών κάθε Εκπροσώπου Φορτίου, 
ενδεχόμενη ασύμμετρη επιβάρυνση του Δεσπόζοντος 
Προμηθευτή σχετίζεται επιπλέον και με αυτές τις χρεώ¬ 
σεις. Για το λόγο αυτό, κρίνεται εύλογο για τον υπολογι¬ 
σμό των αποδιδόμενων στον Δεσπόζοντα Προμηθευτή 
ποσών να λαμβάνονται υπόψη και οι εν λόγω χρεώσεις. 

γ) Σύμφωνα με την μεθοδολογία εκτίμησης της κα- 
ταλογιζόμενης ενέργειας που καθορίζεται με το Εγχει¬ 
ρίδιο Ρευματοκλοπών (σχετικό 3) επί τη βάσει γενικών 
αρχών που καθορίζονται στον Κώδικα, η καταλογιζόμενη 
ενέργεια ρευματοκλοπής προσδιορίζεται βάσει δεδομέ¬ 
νων μέτρησης τελικής κατανάλωσης. Στον αντίποδα, η 
ασύμμετρη επιβάρυνση του Δεσπόζοντος Προμηθευτή 
που τυχόν προκύπτει σε σχέση με την εν λόγω ενέργεια 
ρευματοκλοπής είναι ανάλογη της αντίστοιχης ποσότη¬ 
τας εκκαθαριζόμενης ενέργειας. Ως εκ τούτου, κρίνεται 
εύλογο οι ποσότητες ενέργειας ρευματοκλοπής που λαμ- 
βάνονται υπόψη για τον προσδιορισμό των ποσών που 
αποδίδονται στον Δεσπόζοντα Προμηθευτή σύμφωνα 
με το άρθρο 138 παράγραφος 5 του Κώδικα Διαχείρισης 
ΕΔΔΗΕ να αντιστοιχούν σε εκκαθαριζόμενη ενέργεια. Για 
την αναγωγή, ορθό είναι να χρησιμοποιούνται οι συντε¬ 
λεστές προσαύξησης των μετρούμενων τελικών κατα¬ 
ναλώσεων, οι οποίοι υπολογίζονται ανά επίπεδο τάσης 
δικτύου βάσει των συντελεστών απωλειών δικτύου που 
καθορίζονται κατά το άρθρο 136 του Κώδικα. 

δ) Σύμφωνα με το άρθρο 97 παράγραφος 2 του Κώδι¬ 
κα Διαχείρισης του ΕΔΔΗΕ, ως Ημέρα Έναρξης Ενιαίων 
Υπολογισμών ορίστηκε η 1 η Μαρτίου 2017. Περαιτέρω, 
με το από 1.6.2017 έγγραφό του (σχετικό 8), ο Διαχει¬ 
ριστής του Δικτύου ενημέρωσε τη ΡΑΕ για την έναρξη 
ενιαίων υπολογισμών ποσοστών εκπροσώπησης από 
1.4.2017 καθώς και για το σχεδίασμά του σύμφωνα με 
τον οποίο η Περιοδική Εκκαθάριση Δικτύου (επομένως 
και ο προσδιορισμός της εκκαθαριζόμενης ενέργειας για 
κάθε Εκπρόσωπο Φορτίου πελατών δικτύου) θα διενερ- 
γείται βάσει ενιαίων υπολογισμών αρχής γενομένης από 
την εκκαθάριση του Μαρτίου 2017. Από τα παραπάνω 
προκύπτει ότι το χρονικό διάστημα εφαρμογής της διά¬ 
ταξης του άρθρου 138 παράγραφος 5 του Κώδικα εντός 
του έτους 2017 αφορά μόνο τους μήνες Ιανουάριο και 
Φεβρουάριο. 

Επειδή η απόφαση ΡΑΕ 237/2017 πρέπει να τροπο¬ 
ποιηθεί ως προς τα παραπάνω. Επιπλέον, αποτελέσματα 
τυχόν εφαρμογής της διάταξης του άρθρου 138 παρά¬ 
γραφος 5 του Κώδικα σύμφωνα με τις λεπτομέρειες που 
καθορίσθηκαν με την απόφαση 237/2017 θα πρέπει να 
αναθεωρηθούν σύμφωνα με τις διατάξεις της παρούσας. 


Σε περίπτωση δε που τα σχετικά ποσά έχουν αποδοθεί 
στον Δεσπόζοντα Προμηθευτή, τυχόν διαφορές θα πρέ¬ 
πει να εκκαθαριστούν, αποφασίζει: 

Στο πλαίσιο των αρμοδιοτήτων της σύμφωνα με το 
άρθρο 128 του ν. 4001/2011, το άρθρο 95 και το άρθρο 
138 παράγραφος 5 του Κώδικα Διαχείρισης του ΕΔΔΗΕ, 
ως ακολούθως: 

Άρθρο 1 

Η απόφαση ΡΑΕ 237/2017 (ΦΕΚ Β' 1946/7.6.2017)τρο¬ 
ποποιείται ως προς τα ακόλουθα: 

(α) Το στοιχείο υπ'αριθμ. 11 της ενότητας «Λαμβάνο- 
ντας υπόψη» αντικαθίσταται με το εντός εισαγωγικών 
κείμενο που ακολουθεί: 

«11. Τις διατάξεις του ν. 4067/2012 (ΦΕΚ Α' 79/2012) 
και ειδικότερα το άρθρο 36 του νόμου.» 

(β) Το στοιχείο υπ'αριθμ. 20 της ενότητας «Λαμβάνο- 
ντας υπόψη» αναριθμείται σε 22 και προστίθενται νέα 
στοιχεία υπ' αριθμ. 20 και 21, ως ακολούθως: 

«20.Την υπ'αριθμ. 236/2017 απόφαση της ΡΑΕ (ΦΕΚ Β' 
1871/30.5.2017) με θέμα «Εγχειρίδιο Ρευματοκλοπών σε 
εφαρμογή της παραγράφου 23 του άρθρου 95 του Κώδι¬ 
κα Διαχείρισης Δικτύου Διανομής Ηλεκτρικής Ενέργειας. 

21.Το υπ'αριθμ. ΓρΔ/6903/1.6.2017 έγγραφο ΔΕΔΔΗΕ 
Α.Ε. με θέμα «Έναρξη ενιαίων υπολογισμών του άρθρου 
97 του Κώδικα Διαχείρισης Δικτύου». 

(γ)Το εδάφιο β' της τρίτης παραγράφου της ενότητας 
Β του σκεπτικού, το οποίο έχει ως εξής «Η χρέωση αυτή 
ανέρχεται περίπου στο ήμισυ της μέσης χρέωσης ανά μο¬ 
νάδα καταναλισκόμενης ενέργειας, η οποία υπολογίζεται 
βάσει του συνολικού ανταλλάγματος ΥΚΩ και του συνό¬ 
λου των καταναλώσεων στις οποίες αυτό επιμερίζεται, 
σύμφωνα με την ως άνω απόφαση», αντικαθίσταται με 
το εντός εισαγωγικών κείμενο που ακολουθεί: 

«Η χρέωση αυτή ανέρχεται περίπου στο ήμισυ της μέ¬ 
σης χρέωσης ανά μονάδα καταναλισκόμενης ενέργειας, 
η οποία υπολογίζεται βάσει του συνολικού ανταλλάγμα¬ 
τος ΥΚΩ και του συνόλου των καταναλώσεων στις οποίες 
αυτό επιμερίζεται, σύμφωνα με το ως άνω σχετικό.» 

(δ) Η ενότητα Γ του σκεπτικού αντικαθίσταται ως ακο¬ 
λούθως: 

«Γ. ΑΝΑΦΟΡΙΚΑ ΤΗΝ ΚΑΤΑΝΟΜΗ ΤΩΝ ΠΟΣΩΝ ΠΟΥ 
ΕΙΣΠΡΑΤΤΟΝΤΑΙ ΓΙΑ ΔΙΑΠΙΣΤΩΜΕΝΕΣ ΡΕΥΜΑΤΟΚΛΟΠΕΣ 
Επειδή η διάταξη της παραγράφου 5 του άρθρου 138 
του Κώδικα Διαχείρισης ΕΔΔΗΕ αναφορικά με τη διάθε¬ 
ση των ποσών που συγκεντρώνονται από διαπιστωμένες 
ρευματοκλοπές, σχετίζεται με ασύμμετρη επιβάρυνση 
του Δεσπόζοντος Προμηθευτή, συγκριτικά με τους λοι¬ 
πούς προμηθευτές, στο πλαίσιο χρεώσεων της αγοράς 
ηλεκτρικής ενέργειας, η οποία υφίσταται κατ'αρχάς εφό¬ 
σον συντρέχουν οι εξής προϋποθέσεις: 

α) Η καταλογιζόμενη ενέργεια σε επίπεδο χονδρεμπο¬ 
ρικής αγοράς (εκκαθαριζόμενη ενέργεια) προσδιορίζε¬ 
ται για πελάτες Δικτύου που εκπροσωπεί ο Δεσπόζων 
Προμηθευτής εξ αφαιρέσεως του φορτίου πελατών Δι¬ 
κτύου που εκπροσωπούν οι υπόλοιποι προμηθευτές, το 
οποίο προκύπτει βάσει καταμετρούμενης τελικής κατα¬ 
νάλωσης πελατών, από την αντίστοιχη συνολική έγχυση 
ισχύος στο Δίκτυο και 

β) Οι πραγματικές απώλειες ενέργειας στο ΕΔΔΗΕ 
είναι υψηλότερες από αυτές που υπολογίζονται βάσει 
των αντιστοίχως εφαρμοζόμενων συντελεστών απω¬ 
λειών. 

Επειδή οι χρεώσεις σε σχέση με τις οποίες δύναται να 
προκύπτει ασύμμετρη επιβάρυνση του Δεσπόζοντος 
Προμηθευτή κατά τα ανωτέρω αφορούν αφενός σε 
χρεώσεις για την αγορά ενέργειας προς τροφοδότηση 
πελατών δικτύου (ΗΕΠ και αποκλίσεις), αφετέρου σε λοι¬ 
πές μη ρυθμιζόμενες χρεώσεις, οι οποίες υπολογίζονται 
επίσης βάσει εκκαθαριζόμενης ενέργειας Εκπροσώπων 
Φορτίου για πελάτες δικτύου, εφόσον οι εν λόγω χρε¬ 
ώσεις δεν εκκαθαρίζονται στη συνέχεια βάσει καταμε¬ 
τρούμενης τελικής κατανάλωσης. 

Επειδή οι χρεώσεις των Εκπροσώπων Φορτίου που 
αφορούν στην αγορά ενέργειας για πελάτες δικτύου 
υπολογίζονται εν τέλει βάσει της Οριακής Τιμής Αποκλί¬ 
σεων, στο πλαίσιο της Περιοδικής Εκκαθάρισης Δικτύου. 
Οι λοιπές ανταγωνιστικές χρεώσεις που ενδιαφέρουν εν 
προκειμένω προσδιορίζονται με επιμερισμό των αντί¬ 
στοιχων προς ανάκτηση ποσών στους Εκπροσώπους 
Φορτίου, αναλογικά προς την εκκαθαριζόμενη ενέργεια 
που τους καταλογίζεται. 

Επειδή οι συντελεστές απωλειών ενέργειας στο Δίκτυο 
που εγκρίθηκαν με την υπ'αριθμ. 17/2006 απόφαση ΡΑΕ 
(σχετικό 12) και εφαρμόσθηκαν για την εκκαθάριση 
συναλλαγών της αγοράς από το 2006 έως και το 2014, 
βασίστηκαν σε μέσες ετήσιες απώλειες ύψους 6,8%. 
Αντίστοιχα, οι συνολικές μέσες απώλειες ενέργειας στο 
Διασυνδεδεμένο Δίκτυο την περίοδο 2006-2014, αλλά 
και την περίοδο 2009-2014 κατά την οποία διενεργήθηκε 
Περιοδική Εκκαθάριση Εκπροσώπων Φορτίου Δικτύ¬ 
ου, εκτιμώνται απολογιστικά, βάσει στοιχείων έγχυσης 
και απορρόφησης ενέργειας που περιλαμβάνονται στα 
σχετικά 14 έως και 17, σε 6,8% επί της εγχεόμενης στο 
Δίκτυο ενέργειας. 

Επειδή οι συντελεστές απωλειών ενέργειας στο Δί¬ 
κτυο που εγκρίθηκαν με την υπ' αριθμ. 752/2014 από¬ 
φαση ΡΑΕ (σχετικό 13) και οι οποίοι εφαρμόζονται για 
την εκκαθάριση συναλλαγών της αγοράς από 1.1.2015, 
βασίστηκαν σε μέσες ετήσιες απώλειες ύψους 6,5%. 
Αντίστοιχα, οι συνολικές μέσες απώλειες ενέργειας στο 
Διασυνδεδεμένο Δίκτυο το 2015 εκτιμώνται απολογι¬ 
στικά σε 8,8% επί της εγχεόμενης στο Δίκτυο ενέργειας 
(ΡΑΕ/Ι-214736/30.11.2016). 

Επειδή βάσει της πρακτικής που εφαρμόζεται μέχρι 
σήμερα, ο τρέχων, κατά το χρόνο διαπίστωσης της 
ρευματοκλοπής, προμηθευτής ενημερώνεται από τον 
Διαχειριστή για την καταλογιζόμενη ενέργεια ρευμα¬ 
τοκλοπής και χρεώνει τον πελάτη του για την ενέργεια 
αυτή βάσει των τιμολογίων προμήθειας που εφαρμόζει, 
αφενός χωρίς να χρεώνεται για την ενέργεια αυτή στη 
χονδρεμπορική αγορά και αφετέρου ανεξαρτήτως επι¬ 
βάρυνσής του ή μη, λόγω μεγαλύτερων πραγματικών 
απωλειών ενέργειας συγκριτικά με τους εγκεκριμένους 
συντελεστές απωλειών ή ενσωμάτωσης σχετικής προ- 
σαύξησης στο ανταγωνιστικό σκέλος των τιμολογίων 
του. Στατιστικά, δε, ο τρέχων προμηθευτής ταυτίζεται 
με τον Δεσπόζοντα Προμηθευτή. 


Επειδή σύμφωνα με τις διατάξεις του άρθρου 95 πα¬ 
ράγραφος 11, ορίζεται ότι το θεωρούμενο χρονικό δι¬ 
άστημα ρευματοκλοπής για τον προσδιορισμό της μη 
καταγραφείσας ενέργειας που λαμβάνεται υπόψη στον 
υπολογισμό του τιμήματος δεν υπερβαίνει, σε κάθε πε¬ 
ρίπτωση, τα πέντε (5) έτη που προηγούνται του χρόνου 
διαπίστωσης της ρευματοκλοπής. 

Επειδή, βάσει των ανωτέρω, κρίνεται εύλογο έτη που 
προηγούνται του 2015 να μην περιλαμβάνονται στις 
χρονικές περιόδους για τις οποίες βρίσκουν εφαρμογή οι 
διατάξειςτου άρθρου 138 παράγραφος 5 του Κώδικα Δια¬ 
χείρισης του ΕΔΔΗΕ, για τις οποίες μέρος των ποσών που 
συγκεντρώνονται από την καταβολή οφειλών λόγω ρευ- 
ματοκλοπών αποδίδεται στον Δεσπόζοντα Προμηθευτή. 

Επειδή σύμφωνα με το άρθρο 97 παράγραφος 2 του 
Κώδικα Διαχείρισης του ΕΔΔΗΕ, ως Ημέρα Έναρξης Ενι¬ 
αίων Υπολογισμών ορίστηκε η 1η Μαρτίου 2017. Πε¬ 
ραιτέρω, με το από 1.6.2017 έγγραφό του (σχετικό 21), 
ο Διαχειριστής του Δικτύου ενημέρωσε τη ΡΑΕ για την 
έναρξη ενιαίων υπολογισμών ποσοστών εκπροσώπησης 
από 1.4.2017 καθώς και για το σχεδίασμά του σύμφωνα 
με τον οποίο η Περιοδική Εκκαθάριση Δικτύου θα διε- 
νεργείται βάσει ενιαίων υπολογισμών αρχής γενομένης 
από την εκκαθάριση του Μαρτίου 2017. 

Επειδή σύμφωνα με την μεθοδολογία εκτίμησης της 
καταλογιζόμενης ενέργειας που καθορίζεται με το Εγχει¬ 
ρίδιο Ρευματοκλοπών (σχετικό 20) επί τη βάσει γενικών 
αρχών που καθορίζονται στον Κώδικα Διαχείρισης ΕΔ¬ 
ΔΗΕ, ισχύουν τα ακόλουθα: 

α) Η συνολική ενέργεια ρευματοκλοπής υπολογίζεται 
κατά τρόπο ενιαίο για ολόκληρο το θεωρούμενο χρονι¬ 
κό διάστημα ρευματοκλοπής. Για το λόγο αυτό κρίνεται 
εύλογο οι ποσότητες ενέργειας ρευματοκλοπής που 
λαμβάνονται υπόψη για τον προσδιορισμό του ποσού 
αποδίδεται στον Δεσπόζοντα Προμηθευτή να καθορί¬ 
ζονται αναλογικά προςτο πλήθος ημερών που ανήκουν 
στις αντίστοιχες χρονικές περιόδους, συγκριτικά με το 
συνολικό πλήθος ημερών της θεωρούμενης περιόδου 
ρευματοκλοπής. 

β) Η καταλογιζόμενη ενέργεια ρευματοκλοπής προσ¬ 
διορίζεται βάσει δεδομένων μέτρησης τελικής κατανά¬ 
λωσης. Στον αντίποδα, η ασύμμετρη επιβάρυνση του 
Δεσπόζοντος Προμηθευτή που τυχόν προκύπτει σε 
σχέση με την εν λόγω ενέργεια ρευματοκλοπής είναι 
ανάλογη της αντίστοιχης ποσότητας εκκαθαριζόμενης 
ενέργειας. Ως εκ τούτου, κρίνεται εύλογο οι ποσότητες 
ενέργειας ρευματοκλοπής που λαμβάνονται υπόψη για 
τον προσδιορισμό των ποσών που αποδίδονται στον 
Δεσπόζοντα Προμηθευτή σύμφωνα με το άρθρο 138 
παράγραφος 5 του Κώδικα Διαχείρισης ΕΔΔΗΕ να αντι¬ 
στοιχούν σε εκκαθαριζόμενη ενέργεια. Για την αναγωγή, 
ορθό είναι να χρησιμοποιούνται οι συντελεστές προ- 
σαύξησηςτων μετρούμενων τελικών καταναλώσεων, οι 
οποίοι υπολογίζονται ανά επίπεδο τάσης δικτύου βάσει 
των συντελεστών απωλειών δικτύου που καθορίζονται 
κατά το άρθρο 136 του Κώδικα Διαχείρισης ΕΔΔΗΕ ή 
κατά το άρθρο 126 του Κώδικα Διαχείρισης του ΕΣΜΗΕ.» 

(δ) Η ενότητα 1 .Δ του διατακτικού αντικαθίσταται ως 
ακολούθως: 

«Δ. Για την κατανομή των ποσών που εισπράττονται 
για διαπιστωμένες ρευματοκλοπές και τα οποία αφορούν 
σε χρονικές περιόδους ρευματοκλοπής εντός του έτους 
2015 ή επόμενων ετών, έως την Ημέρα Έναρξης Ενιαί¬ 
ων Υπολογισμών που ορίζεται σύμφωνα με τον Κώδικα 
Διαχείρισης του ΕΔΔΗΕ, και εφόσον τα ως άνω έτη οι 
πραγματικές απώλειες ενέργειας στο ΕΔΔΗΕ είναι μεγα¬ 
λύτερες αυτών που υπολογίζονται βάσει των συντελε¬ 
στών απωλειών του άρθρου 136 του Κώδικα Διαχείρισης 
ΕΔΔΗΕ ή του άρθρου 126 του Κώδικα Διαχείρισης του 
ΕΣΜΗΕ, εφαρμόζονται επιπλέον τα ακόλουθα: 

α) Μέρος των συνολικών εισπράξεων που αναλογούν 
στις ανωτέρω χρονικές περιόδους αποδίδεται στον Δε¬ 
σπόζοντα Προμηθευτή. Το μέρος των εισπράξεων που 
αποδίδεται στον Δεσπόζοντα Προμηθευτή υπολογίζεται 
ως το γινόμενο των ποσοτήτων ενέργειας ρευματοκλο¬ 
πής που αναλογούν στις ανωτέρω περιόδους (σε Μ\Λ/Γι), 
μετά από αναγωγή τους στο σημείο εκκαθάρισης των 
συναλλαγών ηλεκτρικής ενέργειας του Κώδικα Διαχείρι¬ 
σης Συστήματος και του Κώδικα Συναλλαγών Ηλεκτρι¬ 
κής Ενέργειας (συναλλαγές χονδρεμπορικής αγοράς), 
επί αντίστοιχες μοναδιαίες τιμές (€/ΜννΗ). 

β) Οι ποσότητες ενέργειας ρευματοκλοπής υπολογί¬ 
ζονται για κάθε διαπιστωμένη ρευματοκλοπή αναλογι¬ 
κά προς το πλήθος ημερών που ανήκουν στις εν λόγω 
περιόδους, συγκριτικά με το συνολικό πλήθος ημερών 
της θεωρούμενης περιόδου ρευματοκλοπής (η οποία 
χρησιμοποιείται για την εκτίμηση της συνολικής κατα- 
λογιζόμενης ενέργειας ρευματοκλοπής). Για την ανα¬ 
γωγή των ποσοτήτων ενέργειας ρευματοκλοπής στο 
σημείο εκκαθάρισης των συναλλαγών χονδρεμπορικής 
αγοράς, εφαρμόζονται συντελεστές προσαύξησης λόγω 
απωλειών των καταμετρούμενων καταναλώσεων ανά 
επίπεδο τάσης του δικτύου, οι οποίοι υπολογίζονται για 
κάθε περίοδο βάσει των συντελεστών απωλειών δικτύου 
του άρθρου 136 του Κώδικα Διαχείρισης ΕΔΔΗΕ ή του 
άρθρου 126 του Κώδικα Διαχείρισης του ΕΣΜΗΕ. 

γ) Οι μοναδιαίες τιμές προσδιορίζονται από τον Δια¬ 
χειριστή του Δικτύου για κάθε έτος ως άθροισμα των 
ετήσιων αριθμητικών μέσων όρων των εξής μεγεθών: 

αα) της Οριακής Τιμής Αποκλίσεων που υπολογίζεται 
κατά τα οριζόμενα στον Κώδικα Διαχείρισης του Συστή¬ 
ματος 

ββ) μοναδιαίων χρεώσεων (σε €/Μ\Λ/Γι) που προκύ¬ 
πτουν απολογιστικά για κάθε άλλη χρέωση, πέραν των 
χρεώσεων ενέργειας ΗΕΠ και αποκλίσεων, η οποία επι¬ 
βάλλεται στους Εκπροσώπους Φορτίου επί τη βάσει 
της εκκαθαριζόμενης ενέργειας που καταλογίζεται σε 
αυτούς στη χονδρεμπορική αγορά και η οποία δεν εκ¬ 
καθαρίζεται εκ των υστέρων βάσει καταμετρούμενων 
ποσοτήτων καταναλισκόμενης ενέργειας πελατών του 
δικτύου τους οποίους αυτοί εκπροσωπούν. 

Η μοναδιαία τιμή που εφαρμόζεται για χρονικές πε¬ 
ριόδους ρευματοκλοπής εντός του 2017, προσδιορίζε¬ 


ται βάσει μέσων όρων των ανωτέρω μεγεθών για την 
περίοδο από 1.1.2017 έως και 28.2.2017. Για χρονικές 
περιόδους όπου δεν υπάρχουν πλήρη στοιχεία για τον 
υπολογισμό των μοναδιαίων τιμών, αυτές υπολογίζονται 
βάσει των διαθέσιμων για το αντίστοιχο έτος στοιχείων. 

δ) Αναλόγως των σχετικών αρμοδιοτήτων τους, ο Δι¬ 
αχειριστής του Συστήματος και ο Λειτουργός της Αγο¬ 
ράς υπολογίζουν τους αριθμητικούς μέσους όρους των 
ανωτέρω μεγεθών (παράγραφος γ'περιπτώσεις αα'και 
ββ') για τα έτη 2015 και 2016 και για την περίοδο από 
1.1.2017 έως 28.2.2017 και ενημερώνουν αναλυτικά τον 
Διαχειριστή του Δικτύου και τη ΡΑΕ εντός μηνός από την 
έναρξη ισχύος της παρούσας. 

ε) Τα ποσά που υπολογίζονται κατά τα ανωτέρω απο¬ 
δίδονται στον Δεσπόζοντα Προμηθευτή με χρέωση του 
αποθεματικού ρευματοκλοπών του άρθρου 95 παρά¬ 
γραφος 17 περίπτωση (β) του Κώδικα Διαχείρισης του 
ΕΔΔΗΕ. 

στ) Ως έτη κατά τα οποία οι πραγματικές απώλειες 
ενέργειας στο ΕΔΔΗΕ είναι μεγαλύτερες αυτών που 
υπολογίζονται βάσει των συντελεστών απωλειών του 
άρθρου 136 του Κώδικα Διαχείρισης ΕΔΔΗΕ, ορίζονται 
τα έτη για τα οποία ο μέσος ετήσιος συντελεστής πραγ¬ 
ματικών απωλειών στο Διασυνδεδεμένο Δίκτυο εκφρα¬ 
σμένος ως ποσοστό επί τοις εκατό της εγχεόμενης στο 
ως άνω δίκτυο ενέργειας, με ακρίβεια ενός δεκαδικού 
ψηφίου, είναι μεγαλύτερος του αντίστοιχου συντελεστή 
που εγκρίνεται κατά το άρθρο 136 του Κώδικα Διαχεί¬ 
ρισης ΕΔΔΗΕ.» 

Άρθρο 2 

1. Για τον υπολογισμό των ποσών που αποδίδονται 
στον Δεσπόζοντα Προμηθευτή σύμφωνα με το άρθρο 
138 παράγραφος 5 του Κώδικα Διαχείρισης του ΕΔΔΗΕ 
εφαρμόζονται οι διατάξεις της απόφασης ΡΑΕ 237/2017, 
όπως τροποποιούνται με την παρούσα. 

2. Ποσά που έχουν υπολογισθεί σύμφωνα με τις δια¬ 
τάξεις της απόφασης ΡΑΕ 237/2017, ως ίσχυαν πριν την 
έναρξη ισχύος της παρούσας, υπολογίζονται εκ νέου 
σύμφωνα με τις διατάξεις της παρούσας. Στην περίπτω¬ 
ση που τα εν λόγω ποσά έχουν αποδοθεί στον Δεσπόζο¬ 
ντα Προμηθευτή, τυχόν διαφορές εκκαθαρίζονται. 

Άρθρο 3 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Νοεμβρίου 2017 

Ο Πρόεδρος 

ΝΙΚΟΛΑΟΣ ΜΠΟΥΛΑΞΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























